Številka: 900-166/2020-4

Datum: 17. 9. 2020

**Z A P I S N I K**

10. seje Sveta Četrtne skupnosti Rožnik Mestne občine Ljubljana, ki je bila v sredo, 16. 9. 2020 ob 18.00 uri na sedežu Četrtne skupnosti Rožnik, Viška cesta 38, Ljubljana.

Sejo je na podlagi 58. člena Statuta Mestne občine Ljubljana sklical in vodil predsednik Sveta Četrtne skupnosti Rožnik Mestne občine Ljubljana Aleš Jenko (v nadaljevanju: predsedujoči).

**NAVZOČI ČLANI SVETA**: Aleš Jenko, Primož Ptičak, Tina Roš, Vesna Škerl, Tanja Šumi, Rebeka Tomšič, Živa Vidmar, Jožica Vrhunc in Matej Weissenbach

**ODSOTNI ČLANI SVETA:** Tomaž Čučnik, Anton Gunde, Anita Jelen, Uroš Logar, Klemen Sodržnik, Žiga Sodržnik – vsi opr.

**OSTALI NAVZOČI:** Vesna Kambič – strokovna sodelavka Službe za lokalno samoupravo MU MOL

Predsedujoči je na začetku seje ugotovil, da je od 15 članov sveta, prisotnih 9 članov, kar je pomenilo, da je bil svet sklepčen in je lahko začel z delom.

Člani sveta so predlog dnevnega reda prejeli s sklicem seje.

Predsedujoči je odprl razpravo o dnevnem redu.

Ker razprave ni bilo, je predsedujoči dal na glasovanje naslednji

**PREDLOG DNEVNEGA REDA:**

1. **Pregled in potrditev zapisnika 9. redne seje Sveta ČS Rožnik MOL**
2. **Aktualne finančne zadeve**
3. **Pregled realizacije sklepov Sveta ČS Rožnik**
4. **Razno**

Navzočih je bilo 9 članov sveta.

Za predlagani dnevni red je glasovalo 9 članov sveta.

**Dnevni red je bil sprejet.**

**AD 1**

**PREGLED IN POTRDITEV ZAPISNIKA 9. REDNE SEJE SVETA ČETRTNE SKUPNOSTI ROŽNIK MOL**

Zapisnik 9. redne seje so člani sveta prejeli skupaj z vabilom na sejo.

Pripomb na zapisnik ni bilo in predsedujoči je dal na glasovanje:

**PREDLOG SKLEPA ŠT. 1/10:**

**Svet Četrtne skupnosti Rožnik Mestne občine Ljubljana potrjuje zapisnik 9. redne seje sveta.**

Navzočih je bilo 9 članov sveta.

Za predlagani sklep je glasovalo 9 članov sveta.

**Sklep št. 1/10 je bil sprejet.**

**AD 2**

**AKTUALNE FINANČNE ZADEVE**

Člani sveta so skupaj s sklicem seje prejeli tabelarni prikaz porabe finančnih sredstev v letu 2020. Glede na to, da nekaterih programov in projektov, katerih izvedba je bila planirana v sodelovanju z lokalnimi društvi, zaradi ukrepov, povezanih s Covid-19, ni bilo mogoče izvesti, je potrebno določiti za kakšne namene bo Četrtna skupnost Rožnik porabila neporabljena finančna sredstva.

Člani sveta so skupaj s sklicem seje prejeli vloge/ponudbe Smučarskega kluba Brdo, Balinarskega kluba Brdo, Društva mladih v turizmu in PTD Pevci izpod Rožnika.

Predsedujoči je odprl razpravo.

Po končani razpravi je predsedujoči dal na glasovanje naslednji

**PREDLOG SKLEPA ŠT: 2/10:**

**Svet ČS Rožnik bo sofinanciral organizacijo in izvedbo prireditve 42. Gozdni tek in 15. Hrčkov tek Smučarskega kluba Brdo, katere izvedba je predvidena 27. 9. 2020. Za to bo Svet ČS Rožnik namenil 2.000 €.**

**Svet ČS Rožnik bo za izvedbo delavnic za otroke, ki jih je Društvo mladih v turizmu izvedlo tekom poletja in v sklopu prireditve 4. športne igre ČS Rožnik namenil 1.500 €.**

**Svet ČS Rožnik bo sofinanciral organizacijo in izvedbo balinarskih turnirjev na območju ČS Rožnik, ki jih bo izvedel Balinarski klub Brdo. Za to bo Svet ČS Rožnik namenil 600 €.**

**Svet ČS Rožnik bo za izvedbo nastopov članov Pevsko turističnega društva Pevci izpod Rožnika, ki so jih člani izvedli že na prireditvah Spominski dan ČS Rožnik in Športne igre ČS Rožnik namenil 1.000 €.**

**Svet ČS Rožnik bo za promocijo dela ČS Rožnik na prireditvah in drugih dogodkih nakupil tekstilne in druge izdelke, za kar bo okvirno namenil 4.500 €.**

**Predsednika Sveta ČS Rožnik se pooblašča, da zaradi usklajevanja višine sredstev za izvedbo posameznih programov četrtne skupnosti glede na dejanske stroške izvede samostojne prerazporeditve oziroma predlaga pristojnemu organu prerazporeditve sredstev v okviru celotne mase sredstev določene v finančnem načrtu ČS Rožnik za leto 2020.**

Navzočih je bilo 9 članov sveta.

Za predlagani sklep je glasovalo 9 članov sveta.

**Sklep št. 2/10 je bil sprejet.**

**AD 3**

**PREGLED REALIZACIJE SKLEPOV SVETA ČS ROŽNIK**

Člani Sveta so se pod to točko dnevnega reda seznanili s tabelo sklepov in odgovorov Sveta ČS Rožnik od 1. so 8. redne seje.

**AD 4**

**RAZNO**

Navzoči so se seznanili s soglasjem OGDP MU MOL za postavitev oglaševalne table Olepševalnega društva Rožna dolina pri Mercatorju v Rožni dolini.

Nadalje so navzoči obravnavali pobudo za razširitev šolskega igrišča ob OŠ Vrhovci ter prestavitvijo tamkajšnjega spominskega obeležja na zanj primernejše mesto.

Sledila je razprava in po končani razpravi je predsedujoči dal na glasovanje

**PREDLOG SKLEPA ŠT. 3/10:**

**Svet Četrtne skupnosti Rožnik predlaga, da Oddelek za predšolsko vzgojo in izobraževanje MOL v sklopu načrtovane zunanje ureditve OŠ Vrhovci, ki je predvidena za leto 2021, razširi tudi šolsko igrišče. Svet Četrtne skupnosti Rožnik pristojnemu oddelku predlaga, da se zunanja podoba šolskega dvorišča in novega igrišča uredi tako, da se ne posega v tamkajšnje spominsko obeležje. Svet Četrtne skupnosti Rožnik nasprotuje kakršnikoli prestavitvi spominskega obeležja ob OŠ Vrhovci.**

Navzočih je bilo 9 članov sveta.

Za predlagani sklep je glasovalo 9 članov sveta.

**Sklep št. 3/10 je bil sprejet.**

V nadaljevanju so navzoči razpravljali o zbiranju in odvažanju komunalnih odpadkov na območju Četrtne skupnosti Rožnik. Prebivalci Četrtne skupnosti Rožnik opažamo, da na našem območju prihaja do različne frekvence odvoza komunalnih odpadkov.

Sledila je razprava in po končani razpravi je predsedujoči dal na glasovanje

**PREDLOG SKLEPA ŠT. 4/10:**

**Svet Četrtne skupnosti Rožnik je ogorčen, ker na različnih koncih četrtne skupnosti videvamo polne zabojnike smeti (predvsem embalaža, mešani odpadki in biološki odpadki), tako pred individualnimi hišami kot večstanovanjskimi objekti (blokovskimi naselji), hkrati pa imamo informacije, da npr. na območju Vrhovcev smeti embalaže odvažate 1x na tri tedne, na območju Rožne doline pa 1x na teden. Opažamo tudi, da je stanje slabše od kar sta se podjetji VO-KA in Snaga združili. Pristojno podjetje prosimo za pojasnila.**

Navzočih je bilo 9 članov sveta.

Za predlagani sklep je glasovalo 9 članov sveta.

**Sklep št. 4/10 je bil sprejet.**

Člani Sveta ČS Rožnik so v nadaljevanju obravnavali pobudo krajanke v zvezi z motečo grbino na Cesti dolomitskega odreda.

Sledila je razprava in po končani razpravi je predsedujoči dal na glasovanje

**PREDLOG SKLEPA ŠT. 5/10:**

**Svet Četrtne skupnosti Rožnik odstopa pobudo v zvezi z motečo grbino na Cesti dolomitskega odreda v reševanje Oddelku za gospodarske dejavnosti in promet, ki je za tovrstna vprašanja pristojen.**

Sledila je razprava in po končani razpravi je predsedujoči dal na glasovanje

Navzočih je bilo 9 članov sveta.

Za predlagani sklep je glasovalo 9 članov sveta.

**Sklep št. 5/10 je bil sprejet.**

V nadaljevanju so navzoči spomnili na sklep Sveta Četrtne skupnosti Rožnik, ki so ga sprejeli na svoji 23. redni seji, dne 6.9.2017, da se Svet ČS Rožnik do nadaljnjega ne bo opredeljeval do predlogov občanov o ureditvi grbin za umirjanje prometa na območju Četrtne skupnosti Rožnik. Svet Četrtne skupnosti Rožnik odločitve o ureditvi grbin za umirjanje prometa na območju Četrtne skupnosti Rožnik prepušča pristojnemu Oddelku za gospodarske dejavnosti in promet MU MOL.

Dnevni red 10. redne seje Sveta Četrtne skupnosti Rožnik Mestne občine Ljubljana je bil s tem izčrpan in predsedujoči je sejo zaključila ob 19.30 uri.

Zapisala:

Vesna Kambič

|  |  |
| --- | --- |
|  | Aleš Jenko  Predsednik Sveta Četrtne skupnosti Rožnik  Mestne občine Ljubljana |